Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES o spoločnej pozícii Rady k prijatiu smernice Európskeho Parlamentu a Rady, ktorou sa mení a dopĺňa smernica 1999/32/ES, pokiaľ ide o obsah síry v lodných palivách /* KOM/2004/0801 v konečnom znení - COD 2002/0259 */





Brusel 10.12.2004 KOM(2004) 801 konečná verzia 2002/0259 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES o spoločnej pozícii Rady k prijatiu smernice Európskeho parlamentu a Rady, ktorou sa mení a dopĺňa smernica 1999/32/ES, pokiaľ ide o obsah síry v lodných palivách 2002/0259 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES o spoločnej pozícii Rady k prijatiu smernice Európskeho parlamentu a Rady, ktorou sa mení a dopĺňa smernica 1999/32/ES, pokiaľ ide o obsah síry v lodných palivách (Text s významom pre EHP) 1- HISTÓRIA AKTU +++++ TABLE +++++ 2- CIEĽ NÁVRHU KOMISIE Cieľom návrhu je znížiť vplyv lodných emisií oxidu siričitého (SO2 alebo SOx) a častíc na okysľovanie životného prostredia a zdravie ľudí. Lodné emisie SOx a častíc priamo súvisia s obsahom síry v palive. Ťažké lodné palivo má v súčasnosti priemerný obsah síry (S) 2,7 % alebo 27 000 častí na milión (ppm), zatiaľ čo cestné palivo má novú hraničnú hodnotu síry 10 ppm. Návrh obsahoval nové hraničné hodnoty najvyššieho obsahu síry v lodných palivách, a to: - hraničnú hodnotu vo výške 1,5 % obsahu síry pre všetky lode v Severnom mori, Lamanšskom prielive a Baltskom mori, v súlade s oblasťou kontroly emisií SOx, ktorú schválila Medzinárodná námorná organizácia. Toto opatrenie prispeje k zníženiu okysľovania a zlepšeniu kvality ovzdušia; - hraničnú hodnotu vo výške 1,5 % obsahu síry pre osobné plavidlá plávajúce v rámci pravidelnej dopravy do všetkých a zo všetkých prístavov EÚ, v súlade s ustanovenou politikou EÚ v oblasti dôležitých noriem pre osobné plavidlá. Toto opatrenie zlepší kvalitu ovzdušia pri pobrežiach a prispeje k zabezpečeniu celoeurópskeho zásobovania palivom s nízkym obsahom síry; - hraničnú hodnotu vo výške 0,2 % obsahu síry pre lode kotviace v prístavoch EÚ a všetky vnútrozemské plavidlá, s cieľom znížiť miestne emisie SOx a častíc a zlepšiť miestnu kvalitu ovzdušia. 3 PRIPOMIENKY K SPOLOČNEJ POZÍCII 3.1 Všeobecné pripomienky Vo svojom zmenenom a doplnenom návrhu Komisia v plnom rozsahu, čiastočne alebo v zásade schválila 30 z 36 zmien a doplnení, ktoré Európsky parlament navrhol v prvom čítaní. Do spoločnej pozície sa zapracovalo, či už doslovne, alebo v tom duchu, 21 zmien a doplnení. Komisia schválila všetky zmeny a doplnenia, ktoré mali objasniť rozsah pôsobnosti návrhu a jeho prínos pre životné prostredie, zmeny a doplnenia, ktoré obsahovali jasnejšie opatrenia pre testy alternatívnych technológií na redukciu výfukových plynov, a väčšinu zo zmien a doplnení, ktoré priblížili dátumy implementácie. Komisia neschválila zmeny a doplnenia, ktoré obsahovali druhú fázu zníženia hraničných hodnôt obsahu síry v lodných palivách pre lode plávajúce vo všetkých vodách Spoločenstva, pretože dospela k názoru, že je to v tomto štádiu predčasné. Rada schválila zapracovanie väčšiny zmien a doplnení Parlamentu, ktoré poskytli objasnenie a ktoré navrhli testy technológií na čistenie výfukových plynov. Pri dátumoch implementácie sa dosiahol významný pokrok od prvého čítania Parlamentu: prílohu VI k dohovoru MARPOL Medzinárodnej námornej organizácie ratifikoval dostatočný počet štátov na to, aby nadobudla platnosť. Dátumy implementácie v spoločnej pozícii boli preto zmenené, aby zodpovedali dátumom implementácie v prílohe VI k dohovoru MARPOL. Vzhľadom na hraničné hodnoty druhej fázy Rada schválila zaradenie konkrétnejšieho textu do doložky o preskúmaní (článok 7), navrhla usilovať sa o sprísnenie hraničných hodnôt v organizácii IMO v rámci preskúmania prílohy VI k dohovoru MARPOL a taktiež navrhla preloženie správy Komisie o hospodárskych nástrojoch ako možného komplementárneho opatrenia na skorší termín. Komisia sa domnieva, že spoločná pozícia prijatá kvalifikovanou väčšinou 09.12.2004 nemení prístup alebo ciele návrhu, a preto ju môže podporiť v jej súčasnej podobe. 3.2 Podrobné pripomienky 3.2.1 Zmeny a doplnenia Parlamentu schválené Komisiou a v celom rozsahu, čiastočne alebo v zásade zapracované do spoločnej pozície Zmeny a doplnenia 1, 3, 4, 5, 6, 7, 8, 10, 18, 23, 27, 29, 30, 31, 33, 38, 39, 40, 43 a 44 boli zapracované v rôznej miere. Objasňujú, menia ustanovenia o odchýlkach a stanovujú pravidlá testov a využívania technológií na čistenie výfukových plynov. 3.2.2 Zmeny a doplnenia Parlamentu zamietnuté Komisiou, ale v celom rozsahu, čiastočne alebo v zásade zapracované do spoločnej pozície Zmena 13 bola Komisiou zamietnutá, avšak bola do spoločnej pozície čiastočne zapracovaná. Táto zmena navrhuje urýchliť nadobudnutie účinnosti ustanovenia o osobných plavidlách. Rada rozhodla, že skoršia implementácia je logická vzhľadom na cieľ dosiahnuť súlad s nadobudnutím platnosti prílohy VI k dohovoru MARPOL. 3.2.3 Zmeny a doplnenia zamietnuté Komisiou a Radou a nezapracované do spoločnej pozície Zmeny a doplnenia 22, 25, 26, 32 a 42 boli zamietnuté oboma orgánmi a neboli zapracované. Tieto zmeny a doplnenia navrhli hraničné hodnoty druhej fázy a iné dodatky, ktoré neboli považované za potrebné. 3.2.4 Zmeny a doplnenia Parlamentu schválené Komisiou v celom rozsahu, čiastočne alebo v zásade, ale nezapracované do spoločnej pozície Zmeny a doplnenia 2, 14, 15, 16, 17, 21, 24, 28, 37 a 41 boli Komisiou čiastočne alebo v zásade schválené, neboli však zapracované. Väčšina navrhla skoršie konečné termíny, ktoré nezodpovedajú plánu implementácie vypracovanému v súlade s prílohou VI k dohovoru MARPOL. 3.2.5 Dodatočné zmeny návrhu uskutočnené Radou V článku 1 ods. 1 boli zavedené štyri nové výnimky pre palivo používané v lodiach, ktoré sú zapojené do vojenských činností, zaručujú bezpečnosť života na mori, sú poškodené alebo používajú schválené technológie na redukciu emisií. Do článku 1 ods. 2 sa pre vojenské lode v prílohe VI k dohovoru MARPOL dopĺňa niekoľko definícií, konkrétne ide o: „uvedenie na trh“, „najvzdialenejšie regióny“ a „technológia na redukciu emisií“. V článku 1 ods. 4 sa zrušenie existujúcich ustanovení o lodných plynových olejoch odkladá do roku 2010 (vrátane odchýlky pre Grécko a najvzdialenejšie regióny, ktoré dovtedy zostanú). V článku 1 ods. 5 o oblastiach kontroly emisií SOx a osobných lodiach sa objasňuje výkonná právomoc členských štátov, vypúšťa sa ustanovenie, v ktorom sa od členských štátov vyžaduje zabezpečenie dostupnosti paliva, ktoré spĺňa požiadavky na hraničné hodnoty síry, a celkovo sa menia dátumy uplatňovania, aby boli v súlade s prílohou VI k dohovoru MARPOL, alebo nastali 12 mesiacov po nadobudnutí účinnosti smernice, podľa toho, ktorý prípad nastane neskôr. V článku 1 ods. 6 sa uplatňovanie požiadavky na palivo s nízkym obsahom síry pre kotviace lode a vnútrozemské plavidlá odkladá do 1. januára 2010. Pre kotviace lode sa zavádza flexibilita, ktorá „poskytuje dostatočný čas“ na výmenu paliva, udeľuje sa výnimka pre plavidlá na krátku vzdialenosť a povoľuje sa odchýlka v dĺžke dvoch rokov pre 16 gréckych osobných plavidiel. Plavidlám vnútrozemskej vodnej dopravy sa udeľuje výnimka, kým sú na mori. Do článku 1 ods. 7 sa vkladá podstatne obsažnejší text o testoch a využívaní nových technológií na redukciu emisií vrátane zrevidovaných postupov ich schvaľovania vo výboroch. Článok 1 ods. 8 o odbere vzoriek a analýze je o niečo kratší a formulácia je jasnejšia. V článku 1 ods. 9 sa správa Komisie prekladá na rok 2008 a jej základ bol zrevidovaný s cieľom zahrnúť trendy v nákladoch paliva, modálnu zmenu, pokrok v organizácii IMO a novú analýzu nákladov a výnosov týkajúcu sa ustanovenia o osobných plavidlách. Môžu k nej byť priložené návrhy na hraničné hodnoty síry v druhej fáze. Samostatná správa o hospodárskych nástrojoch sa vyžaduje do roku 2005. Rozsah pôsobnosti postupu vo výboroch je obmedzený. Článok 1 ods. 10, ktorým sa ustanovuje riadiaci výbor, je čiastočne preformulovaný. 4- ZÁVER Zmeny zavedené Radou prispievajú k objasneniu návrhu a zosúlaďujú jeho implementáciu s prílohou VI k dohovoru MARPOL organizácie IMO. Taktiež podporujú vývoj alternatívnych technológií a hospodárskych nástrojov a úvahy o nižších hraničných hodnotách druhej fázy v organizácii IMO a v EÚ. Komisia preto podporuje spoločnú pozíciu prijatú kvalifikovanou väčšinou 09.12.2004.